**Ministru kabineta noteikumu projekta** **„Grozījumi Ministru kabineta 2015. gada 10. marta noteikumos Nr. 126 „Tiešo maksājumu piešķiršanas kārtība lauksaimniekiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5. panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 10. marta noteikumi Nr. 126 „Tiešo maksājumu piešķiršanas kārtība lauksaimniekiem” (turpmāk – Ministru kabineta noteikumi Nr. 126) nosaka kārtību, kādā piešķirami Eiropas Savienības tiešie maksājumi. Ministru kabineta noteikumu projekts “Grozījumi Ministru kabineta 2015. gada 10. marta noteikumos Nr. 126 “Tiešo maksājumu piešķiršanas kārtība lauksaimniekiem”” (turpmāk – noteikumu projekts) paredzēts, lai:1. precizētu nosacījumus par periodu, kurā kultūraugiem jāatrodas uz lauka, kā arī nosacījumus, kura kultūra ir uzskatāma par dominējošu konkrētajā laukā, lai atbilstu tiešo maksājumu saņemšanas nosacījumiem un novērstu situācijas, kad tiek deklarēti iepriekšējā gadā nenovākti kultūraugi, tādējādi apejot lauksaimnieciskās aktivitātes nodrošināšanas prasības;
2. atbilstoši regulas Komisijas 2014. gada 11. marta Deleģētās regulas (ES) Nr. 640/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā, (turpmāk – regula Nr. 640/2014) 11. pantam noteiktu obligātu vienotā iesnieguma iesniegšanu Lauku atbalsta dienesta (turpmāk – LAD) elektroniskajā pieteikšanās sistēmā (turpmāk – EPS).

Vienotā iesnieguma iesniegšana jau kopš 2015. gadā bija obligāta tiem atbalsta pretendentiem, kuru rīcībā bija 10 vai vairāk hektāru aramzemes, savukārt kopš 2016. gada – tiem, kuru rīcībā bija vismaz 10 hektāru lauksaimniecības zemes. Lauksaimniekiem, kam nav iespējas aizpildīt vienotā iesnieguma formu LAD EPS, arī turpmāk tiks sniegts LAD tehniskais atbalsts, nodrošinot pieeju datoriem un dodot iespēju lauksaimniekiem pašiem aizpildīt un iesniegt vienoto iesniegumu EPS, vai arī vienoto iesniegumu EPS aizpildīs LAD speciālists, ievadot lauksaimnieka mutiski norādīto informāciju. 2015. un 2016. gada pieredze liecina, ka EPS izmantošana nodrošina mazāku kļūdu īpatsvaru, ātrāku iesniegumu datu apstrādi un līdz ar to arī savlaicīgāku atbalsta izmaksu un mazāku sankciju apjomu;1. punkts, kurā paredzēta iespēja iesniegt vienoto iesniegumu papīra formā, pārcelts uz noslēguma jautājumiem, reizē precizējot, ka punktā minētā iespēja iesniegt attiecināma arī uz 2017. un turpmākajiem gadiem;
2. precizētu nosacījumus jaunu lauksaimniecības zemes gabalu iekļaušanai un precizēšanai Lauksaimniecības zemes gabalu identifikācijas sistēmā (turpmāk – lauku reģistrs), kā arī lauku reģistra ekoloģiski nozīmīgu platību slānī iekļauto platību precizēšanai un jaunu platību deklarēšanai;
3. attiecinātu tiešā atbalsta kontroles sistēmas nosacījumus uz Valsts augu aizsardzības dienestu un Lauksaimniecības datu centru, kas attiecīgos gadījumos veic atbilstošo atbalsta saņemšanas nosacījumu kontroli;
4. tehniski precizētu atsauci uz Eiropas Parlamenta un Padomes 2013. gada 17. decembra Regulas (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (turpmāk – regula Nr. 1306/2013) regulas 64. un 77. pantu, kur noteikta administratīvo sodu piemērošanas kārtība;
5. precizētu nosacījumus par aktīva lauksaimnieka saistītajām personām, lai aptvertu dažādas uzņēmējdarbības formas lauksaimniecībā;
6. svītrotu vienu no nosacījumiem, kas noteica pazīmi pastāvīgu sporta laukumu pārvaldītājas personas identificēšanai. Attiecīgais nosacījums paredzēja, ka persona pārvalda pastāvīgus sporta laukumus, ja tā ir reģistrēta Izglītības un zinātnes ministrijas Sporta bāzu reģistrā. Nosacījums dzēšams, jo pēc šī reģistra datiem nav iespējams noteikt personu, kuras īpašumā vai valdījumā ir reģistrā norādītie sporta laukumi, un līdz ar to nav iespējams noteikt konkrēto sporta laukumu saistību ar atbalsta pretendentiem. Turpmāk personas, kas pārvalda pastāvīgus sporta laukumus, tiks noteiktas saskaņā ar Ministru kabineta noteikumu Nr. 126 34.4. apakšpunktu, izmantojot Valsts zemes dienesta kadastra informāciju.
7. precizētu, kuras izglītības programmas īstenojošām izglītības iestādēm nepiemēro aktīva lauksaimnieka nosacījumu pārbaudes prasību, vairs neietverot mežsaimniecības un zivsaimniecības izglītības programmu grupas, jo tās nav tieši saistītas ar lauksaimniecisko darbību. Izglītības programmu grupas noteiktas saskaņā ar Ministru kabineta noteikumu Nr. 990 “Noteikumi par Latvijas izglītības klasifikāciju” 4. pielikumu;
8. noteiktu, ka par aktīvu lauksaimnieku automātiski uzskatāms atbalsta pretendents un tā saistītās personas, kuru atbalsttiesīgā lauksaimniecības zemes kopējā platība ir vismaz 60 hektāri, tādējādi mazinot aktīva lauksaimnieka prasības ievērošanas administratīvās izmaksas. Attiecīgi tiek precizēta arī aktīva lauksaimnieka statusa pierādījuma deklarācija;
9. precizētu lauksaimnieka tiesības iesniegt pierādījumus par zemes īpašuma vai valdījuma tiesībām gadījumos, kad lauku platība tiek automātiski proporcionāli samazināta, ja tiek konstatēta starpība starp lauku bloka platību un deklarēto lauku kopsummu;
10. precizētu laba lauksaimniecības un vides stāvokļa nosacījumu par gruntsūdeņu aizsardzību pret piesārņojumu saskaņā ar Regulas Nr. 1306/2013 II pielikuma prasībām un saņemtajiem Eiropas Komisijas norādījumiem par šīs prasības ieviešanu. Šī norma tiek piemērota jau kopš 2015. gada un, precizējot šo prasību, lauksaimniekiem netiek noteiktas papildus prasības, līdz ar to netiek pārkāpts arī tiesiskās paļāvības princips;
11. samazinātu minimālo kaņepju izsējas normu no 25 līdz 15 kg/ha, jo sēklu ieguvei audzēto kaņepju izsējas norma ir mazāka nekā šķiedras ieguvei audzētām kaņepēm, turklāt šāda izsējas norma lauksaimniekiem sadārdzina sēklas materiāla iegādi par apmēram 100 EUR/ha;
12. tehniski precizētu atsauci uz Deleģētās regulas (ES) Nr. 639/2014, ar ko papildina Eiropas Parlamenta un Padomes Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar kuru groza minētās regulas X pielikumu, (turpmāk – regula Nr. 639/2014) 42. pantu par aizsargājamu ekoloģiski jutīgo ilggadīgo zālāju saglabāšanas nosacījumiem;
13. precizētu nosacījumus, kad lauksaimniekam kā ilggadīgais zālājs ir jādeklarē platība, ko iepriekš ir aizņēmis aramzemē sēts zālājs;
14. svītrotu normas par LAD saskaņojuma izsniegšanu lauksaimniekiem, kas vēlas pārveidot ilggadīgo zālāju platību par zemi citām vajadzībām, gadījumos, kad aprēķinātā zālāju un aramzemes attiecība valstī samazinās vairāk par trim procentiem;
15. precizētu lauksaimnieku kopu, uz kuriem tiek attiecināta prasība zemi, kas tiek izmantota citām vajadzībām, pārveidot atpakaļ par ilggadīgā zālāja platību, kā arī izņēmumus no šīs prasības;
16. papildinātu ekoloģiski nozīmīgo platību sarakstu (slāpekli piesaistošie kultūraugi) ar soju, kuras aizņemta platība uzskatāma par ekoloģiski nozīmīgu platību;
17. precizētu nosacījumus par ekoloģiski nozīmīgām platībām (starpkultūrām);
18. precizētu gadījumus, kad lauksaimnieks saistībā ar jaunā lauksaimnieka atbalsta shēmu tiek atzīts par atbilstošu maksājuma saņemšanai par pirmo dibināto saimniecību, ja saimniecība ir pārņemta vai mainījusi juridisko formu;
19. precizētu gadījumus, kad uzskatāms, ka persona dibina pirmo saimniecību, Valsts ieņēmumu dienestā norādot lauksaimniecisko darbību kā personas saimnieciskās darbības jomu vai veidu;
20. precizētu gadījumus, kad uzskatāms, ka lauksaimnieks reāli un ilgstoši kontrolē kapitālsabiedrības vai individuālā (ģimenes) uzņēmuma vai zemnieku saimniecības lēmumus, ieviešot prasību par jauno lauksaimnieku vairākuma kontroli;
21. precizētu nosacījumu, ka atbalstu juridiska persona var saņemt ne ilgāk kā līdz gadam, pēc kura to vairs nekontrolē tie jaunie lauksaimnieki, kas to kontrolēja gadā, kad persona pirmo reizi tika apstiprināta atbalstam, ņemot vērā Eiropas Komisijas skaidrojumus;
22. precizētu nosacījumus par pārraudzības veikšanu slaucamām govīm, kurām pirmā standarta laktācija tiek uzsākta pārraudzības gadā, nosakot, ka pārraudzība ir jāveic vismaz līdz kārtēja gada 30. septembrim, lai varētu saņemt brīvprātīgu saistīto atbalstu (turpmāk – BSA) par slaucamām govīm;
23. precizētu par sertificētas sēklas kartupeļiem saņemamā BSA nosacījumus, paredzot minimālo iegūto un sertificēto kartupeļu daudzumu uz vienu hektāru. Minimālais iegūstamais sertificēto sēklu apjoms ir noteikts, lai atbalsts lauksaimniekam tiktu maksāts par platību, no kuras tiek iegūta sertificēta sēkla;
24. precizētu par sertificētu stiebrzāļu un lopbarības augu sēklām saņemama BSA nosacījumus. Lai attiecīgā nozarē lauksaimniekiem, kas audzē dažādas kultūraugu sugas, būtu vienādas atbalsta saņemšanas iespējas, nepieciešams papildināt atbalsttiesīgo kultūraugu sarakstu ar auzeņaireni. Nepieciešams arī noteikt minimālo sertificētu sēklu ražības apjomu, kas iegūstams, lai lauksaimnieks saņemtu atbalstu par platībām, no kurām tiek iegūta sertificēta sēkla;
25. precizētu par sertificētu labības sēklu saņemama BSA nosacījumus, paredzot minimālo iegūto un sertificēto labības sēklu daudzumu uz vienu hektāru, lai atbalsts lauksaimniekam tiktu piešķirts par platību, no kuras tiek iegūta sertificēta sēkla;
26. papildinātu BSA atbalstāmo kultūraugu sarakstu ar vasaras ripsi, lai attiecīgajā nozarē nebūtu diskriminācijas starp sugām;
27. papildinātu BSA atbalstāmo kultūraugu sarakstu ar dillēm un salātiem, lai attiecīgajā nozarē nebūtu diskriminācijas starp dārzeņu sugām;
28. precizētu lauksaimnieka tiesības piedalīties mazo lauksaimnieku atbalsta shēmā (turpmāk – MLS), ja tas neiesniedz vienoto iesniegumu par dalību shēmā vai neizpilda atbilstības nosacījumus vienu gadu, ņemot vērā Eiropas Komisijas sniegto skaidrojumu Itālijai par regulas normu piemērošanu. Noteikumus nepieciešams papildināt, ievērojot to, ka šī prasība tieši attiecas uz atbalsta pretendentu, turklāt tā tiks dota iespēja tiem lauksaimniekiem, kas vienu gadu nav pieteikušies MLS vai nav izpildījuši shēmas atbilstības nosacījumus, turpināt dalību shēmā nākamajā gadā.
29. precizētu kultūraugu un zemes izmantošanas veidu kodu sarakstu, precizējot informāciju par kultūraugiem, ko var pieteikt vairākiem Lauku attīstības programmas pasākumiem, kā arī vairāku kultūraugu atbalsttiesīgumu atsevišķiem atbalsta veidiem, un piešķirot atsevišķus kodus dažām kultūrām un zemes izmantošanas veidiem atkarībā no to audzēšanas biežuma, kā arī lai vienkāršotu administrēšanu;
30. precizētu savstarpējās atbilstības obligātās apsaimniekošanas prasību sarakstu, ņemot vērā grozījumus normatīvajos aktos, kas ir stājušies spēkā pēdējā gada laikā, un kontroles institūciju priekšlikumus prasību kopuma sakārtošanai, kā arī svītrojot prasības, kas neizriet no regulas Nr. 1306/2013 II pielikuma;
31. svītrotu no savstarpējās atbilstības obligātās apsaimniekošanas prasību saraksta atsauci uz Ministru kabineta 2014. gada 23. decembra noteikumu Nr. 834 "Noteikumi par ūdens un augsnes aizsardzību no lauksaimnieciskās darbības izraisīta piesārņojuma ar nitrātiem" 3.1.2. apakšpunktu, jo šīs prasības izpilde ārpus plūdu sezonas nav praktiski pārbaudāma, bet kontrolējošai institūcijai – Valsts augu aizsardzības dienestam – tik un tā ir jāiegulda papildu laika resursi, lai noskaidrotu, kuri pārbaudāmās saimniecības lauku bloki ir izvietoti palienēs un plūdu riskam pakļautās teritorijās. Turklāt termins „iespējamo plūdu sezonas beigas” ir nekonkrēts, tāpēc šo prasību nav iespējams objektīvi pārbaudīt, taču saskaņā ar 3.1.1. apakšpunktu ir pārbaudāms aizliegums lietot mēslošanas līdzekļus pārmitrās platībās, un tas attiecas arī uz palienēm un plūdu riskam pakļautajām teritorijām, kad tās ir pārmitrā stāvoklī;
32. precizētu iesniegumu par kaņepju sējplatības iekļaušanu kaņepju tetrahidrokanabinola (turpmāk – THC) monitoringā, no iesnieguma veidlapas svītrojot pieprasīto informāciju par atbalsta pretendenta bankas kontu un ar to saistīto informāciju. Lai Valsts augu aizsardzības dienests izrakstītu rēķinu par platību iekļaušanu THC monitoringā, vairs nebūs nepieciešama informācija par atbalsta pretendenta bankas konta numuru;
33. papildinātu atbalsttiesīgo liellopu un aitu šķirņu sarakstu, ņemot vērā to, ka Lauksaimniecības datu centra dzīvnieku reģistrs ir papildināts ar jaunām gaļas un kombinētajām šķirnēm.
34. paredzētu BSA maksimālo finansējuma apmēru 2017. gadam katram atbalsta veidam. Kopējais BSA apmērs Latvijai tiek noteikts ar Eiropas Komisijas īstenošanas aktu, savukārt atbalsta maksimālais apmērs sadalījumā pa atbalsta veidiem jānosaka dalībvalstij, tādēļ ir jāprecizē noteikumu 14.1 pielikums.
 |
| 3. | Projekta izstrādē iesaistītās institūcijas | Zemkopības ministrija konsultējās ar Lauku atbalsta dienesta, Valsts augu aizsardzības dienesta un Lauksaimniecības datu centra speciālistiem. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aptuveni 59 756 lauksaimnieki (2016. gadā vienotā platības maksājuma atbalstam pieteicās 45 597 pretendenti un dalībai MLS iesniegumu iesniedza 14 159 lauksaimnieki), tai skaitā lauksaimniecības uzņēmumi, valsts un pašvaldības iestādes, citas organizācijas, kā arī lauksaimniecības zemes īpašnieki un apsaimniekotāji, kas pieteiksies atbalsta maksājumiem 2017. un turpmākajos gados un īstenos attiecīgos tiešo maksājumu saņemšanas nosacījumus. Ar grozījumiem noteikumos Nr. 126 netiks pārkāpts tiesiskās paļāvības princips, jo lauksaimnieka tiesības netiek ierobežotas. Grozījumi noteikumos izdarīti, lai precizētu esošo kārtību, ņemot vērā pirmo divu gada pieredzi jaunās tiešo maksājumu sistēmas piemērošanā, kā arī Eiropas Komisijas sniegtos skaidrojumus, norādes un vadlīnijas par maksājumu shēmu īstenošanu, un lai piemērotu normas anotācijas I sadaļas 2. punktā minētajam ES regulējumam. |
| 2. | Tiesiskā regulējuma ietekme uz tautsaimniecību un administratīvo slogu | Jau 2015. gadā tika noteikta kārtība, ka lauksaimniekiem, kas atbalstam pieteica vismaz 10 hektāru aramzemes lauksaimniecības zemes, vienotais iesniegums tiešo maksājumu saņemšanai ir jāiesniedz LAD EPS, un 2016. gadā šī prasība tika attiecināta uz visiem lauksaimniekiem, kas atbalstam pieteica vismaz 10 hektāru lauksaimniecības zemes, daļēji pasakoties LAD tehniskajam atbalstam, gandrīz 99% no atbalsta iesniegumiem tika iesniegti EPS.2017. gadā visiem atbalsta pretendentiem būs jāiesniedz vienotais iesniegums, izmantojot LAD EPS, bet tiem atbalsta pretendentiem, kam būs grūtības aizpildīt vienotā iesnieguma veidlapu EPS, arī būs iespēja vērsties LAD reģionālajā pārvaldē, lai saņemtu palīdzību vienotā iesnieguma aizpildīšanā.Kopumā šīs prasības veicināšana un īstenošana ir vērtējama kā administratīvā sloga samazinājums, jo elektroniskā pieteikšanās jau patlaban lauksaimniekiem nodrošina precīzāku iesniegumu aizpildīšanu, vienkāršākas iesnieguma precizēšanas un labošanas iespējas. Tā arī ir nozīmīgi samazinājusi kļūdas iesniegumos, un lauksaimnieks var iesniegt vienoto iesniegumu no sava datora, nepavadot laiku ceļā uz LAD reģionālo pārvaldi. Līdz 2015. gadam ik gadu lauksaimnieku iesniegumos tika konstatēti lauku pārklājumi vairāk nekā 7900 lauku un pārdeklarācijas vairāk nekā 21 000 lauku. Šādas lauku pārklāšanās vai pārdeklarācijas dēļ iesniegumos jāizdara izmaiņas, bet tas rada administratīvo slogu lauksaimniekiem, kas vienoto iesniegumu LAD iesnieguši papīra formā. Turklāt par lauksaimniecības zemes platības samazināšanu iesniegumā salīdzinājumā ar sākotnēji iesniegumā deklarēto ir jāpiemēro sankcijas. Prasības ieviešana par obligātu pieteikšanos EPS attiecīgajām lauksaimnieku grupām 2015. un 2016. gadā minētās pārklāšanās kļūdas ir samazinājusi par aptuveni 4,5 reizēm, tāpēc maksājumus par 2016. gadu bija iespēja sākt izmaksāt savlaicīgāk.EPS izmantošanas veicināšana ievērojami mazinās administratīvo slogu to lauksaimnieku grupai, kuri 2015. gadā ir pieteikušies dalībai MLS (14 159 lauksaimnieki), jo, lai turpinātu dalību šajā shēmā, lauksaimniekam iesniegums būs jāiesniedz tikai tāpēc, lai apstiprinātu, ka tas turpina dalību shēmā arī kārtējā gadā, un norādītu, ka 2015. gadā atbalstam pieteiktā platība nav mainījusies.Pārējie noteikumu nosacījumi nerada papildu informācijas sniegšanas prasības un līdz ar to neveido administratīvo slogu.  |
| 3. | Administratīvo izmaksu monetārs novērtējums | Noteikumu projektā ietvertie nosacījumi neradīs jaunus obligātos informācijas sniegšanas pienākumus un nepalielinās esošo informācijas sniegšanas prasību apjomu, tāpēc netiks uzlikts papildu administratīvais slogs un neradīsies administratīvās izmaksas. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 230 467 134 | 0 | 24 824 866 | 49 686 866 | 72 286 866 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 230 467 134  | 0 | 24 824 866 | 49 686 866 | 72 286 866 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: | 230 467 134 |  0 | 24 824 866 | 49 686 866 | 72 286 866 |
| 2.1. valsts pamatbudžets | 230 467 134 |  0 | 24 824 866 | 49 686 866 | 72 286 866 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | 0 |  0 |  0 |  0 |  0 |
| 5.1. valsts pamatbudžets | 0 |  0 |  0 |  0 |  0 |
| 5.2. speciālais budžets |  |  0 |  0 |  0 |  0 |
| 5.3. pašvaldību budžets |  |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2017. gadā kopējie izdevumi: tiešie maksājumi EUR 230 467 134 apmērā;2018. gadā kopējie izdevumi: tiešie maksājumi EUR 255 292 000 apmērā;2019. gadā kopējie izdevumi tiešie maksājumi EUR 280 154 000 apmērā;2020. gadā kopējie izdevumi tiešie maksājumi EUR 302 754 000 apmērā |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saistībā ar tiešo maksājumu shēmu atbalsta saņēmējiem 2017. gadā tiks izmaksāts atbalsts 230 467 134 *euro* apmērā no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)” 2017. gada budžeta līdzekļiem.Kopsummā 2017. gada budžeta programmā 64.08.00 ir ieplānots finansējums 232 039 401 *euro* apmērā. Atlikusī summā 1 572 267 *euro* apmērā tiks novirzīta pārejas posma valsts atbalsta izmaksai saskaņā ar Ministru kabineta 2014. gada 4. februāra noteikumiem Nr. 73 "Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai".Noteikumu projektā paredzētā atbalsta finansējums 2018.–2019. gadam norādīts saskaņā ar likumu “Par vidēja termiņa budžeta ietvaru 2017., 2018. un 2019. gadam”, savukārt attiecībā uz finansējumu 2020.gadam Zemkopības ministrija ir iesniegusi priekšlikumus bāzes izdevumu precizēšanai, un tie tiks izskatīti Ministru kabinetā atbilstoši budžeta sagatavošanas grafikam.Noteikumu projekta īstenošanā iesaistītās institūcijas nodrošinās noteikumu projekta īstenošanu no piešķirtajiem līdzekļiem. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz šādām regulām:1) regulu Nr. 1306/2013;2) regulu Nr. 1307/2013;3) regulu Nr. 639/2014;4) regulu Nr. 640/2014;5) Komisijas 2014. gada 17. jūlija Īstenošanas regulu (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (turpmāk – regula Nr. 809/2014). |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.1306/2013, regula Nr.1307/2013, regula Nr. 639/2014, regula Nr. 640/2014 un regula Nr. 809/2014 |
| A | B | C | D |
| Regulas Nr. 1306/2013 72. panta 1. punkta “a” apakšpunkts | 3. punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1307/2013 32. panta 2. un 4. punkts  | 4. punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr. 1306/2013 70. panta 2. punkts | 5. un 45. punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr. 1306/201364. un 77. pants | 8. punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr. 809/2014 29. panta 3. punkts | 14. punkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 1306/2013 II pielikums  | 15., 47., 48., 49., 50., 51., 52., 53. un 54. punkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 1307/2013 4. panta “h” apakšpunkts  | 18. punkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 639/2014 44. panta 2. un 3. punkts | 19., 20. un 21. punkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 639/2014 45. pants | 22. un 23.punkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 1307/2013 50. pants | 24. un 25. punkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 639/2014 49. panta 1.punkta “b” apakšpunkts  | 26. un 27. punkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 639/2014 49. panta 2. punkts | 28. punkts | Ieviests pilnībā | Neparedz stingrākas prasības kā ES tiesību normas. |
| Regulas Nr 639/2014 53. panta 2. punkts | 30., 31., 33.,34., 35., 36., 37., 40., 55., 56., 57. un 58.punkts | Ieviests pilnībā | Neparedz stingrākas prasības kā ES tiesību normas. |
| Regulas Nr 639/2014 53. panta 3. punkts | 38. un 39. punkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 1307/2013 44. panta 4.punkta “a” vai “b” apakšpunkts | 44. punkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 1307/2013 9. panta 2.punkta trešās daļas “a” un “c” apakšpunkts | 46. punkts | Ieviests pilnībā | Neparedz stingrākas prasības kā ES tiesību normas. |
| Regulas Nr 639/2014 12. panta 1. un 2. punkts | 46. punkts | Ieviests pilnībā | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas Nr. 1306/2013, regulas Nr. 1307/2013, regulas Nr. 639/2014, regulas Nr. 640/2014 un regulas Nr. 809/2014 nosacījumi ir jāpiemēro ikvienai dalībvalstij, lai piešķirtu atbalstu lauksaimniekiem saistībā ar tiešo maksājumu shēmām, tomēr šīs regulas dod arī iespējas dalībvalstij izvēlēties ieviest noteiktas normas, vai paredz pienākumu noteikt kārtību.Regulas Nr. 1306/2013 72. panta 1. punkta “a” apakšpunktā noteikts, ka lauksaimniekam vienotajā iesniegumā ir jādeklarē visa lauksaimniecības zeme, tostarp lauksaimniecībā neizmantota zeme. Lai minētās regulas prasība tiktu izpildīta, noteikumu projekta punktā paredzēta īstenošanas kārtība Latvijā.Regulas Nr.1307/2013 32. panta 2. un 4. punktā ir noteikts, kas ir atbalsttiesīgs hektārs tiešo maksājumu saņemšanai. Noteikumu projekta punktam ir regulas normu skaidrojošs raksturs.Regulas Nr. 1306/2013 70. panta 2. punktā ir noteikts, ka lauksaimniecības zemes gabalu identifikācijas sistēmā (lauku reģistrā) ir jāizveido slānis, kurā norāda ekoloģiski nozīmīgās platības. Noteikumu projektā ietverti nosacījumi, kurus ievērojot lauksaimnieki var precizēt lauku reģistrā jau iekļautās ekoloģiski nozīmīgās platības vai pieteikt jaunas.Regulas Nr. 809/2014 29. panta 3. punktā dalībvalstij dota izvēle gadījumā, kad vienu platību, kas nepārsniedz 0,1 ha, piesaka vairāki atbalsta pretendenti, paredzēt attiecīgo platību proporcionālu samazināšanu, ja vien atbalsta saņēmējs nepierāda to, ka kāds no pārējiem attiecīgajiem atbalsta saņēmējiem ir deklarējis pārāk lielu platību uz viņa rēķina. Noteikumu projektā tiek noteikta šī izvēle, kad tā nepārsniedz pieļaujamo kļūdu, lai nelielu pārdeklarāciju gadījumā tiktu vienkāršota iesniegumu administrēšana un nodrošināta ātrāka maksājumu pārskaitīšana lauksaimniekiem.Regulas Nr. 1306/2013 II pielikumā noteikti visām savstarpējās atbilstības jomām piemērojamie normatīvie akti. Noteikumu projektā tiek precizētas jau noteiktās obligātās apsaimniekošanas prasības savstarpējās atbilstības satvarā atbilstoši normatīvo aktu grozījumiem, kā arī precizētas prasības atbilstoši Regulas Nr. 1306/2013 II pielikumā noteiktajam.Regulas Nr. 1307/2013 4. panta “h” apakšpunktā ir dota ilggadīgo zālāju un patstāvīgo ganību definīcija. Noteikumu projektā paredzēti gadījumi, kad aramzemē sētie zālāji ir jāuzskata par ilggadīgajiem zālājiem, ņemot vērā definīciju un Eiropas Savienības Tiesas spriedumu (2014.gada 2.oktobris, Lieta C- 47/13).Regulas Nr. 639/2014 44. panta 2. un 3. punktā ietverti nosacījumi ilggadīgo zālāju saglabāšanai. Noteikumu projektā noteikta Lauku atbalsta dienesta rīcība un lauksaimnieku kopa, kuriem tiek uzlikts pienākums pārveidot citām vajadzībāmizmatojamo zemi atkal par ilggadīgajiem zālājiem tad, ja valsts līmenī tiek konstatēta ilggadīgo zālāju īpatsvara samazināšanās vairāk kā par 5%.Regulas Nr. 639/2014 45. pantā noteikti ekoloģisko nozīmīgo platību papildu kritēriji. Ar noteikumu projektu tiek papildināts slāpekli piesaistošo kultūru saraksts, lai platības, kurās tiek audzēta soja, atzītu par ekoloģisko nozīmīgo platību, kā arī starpkultūru saraksts papildinātu ar auzām un griķiem. Tādējādi lauksaimniekiem tiek paplašinātas iespējas izpildīt ekoloģisko nozīmīgo platību prasības maksājuma par klimatam un videi labvēlīgu lauksaimniecības praksi saņemšanai.Regulas Nr. 639/2014 49. panta 1.punkta “b” apakšpunktā noteikts, ka maksājumu var saņemt juridiskā persona, kuru reāli un ilgstoši pārvalda fiziska persona, kas atbilst gados jauna lauksaimnieka nosacījumiem, turklāt Regulas Nr. 639/2014 49. panta 1.a punkta pirmā daļa paredz rīcības brīvību izvēlēties, vai no 2016. vai 2017. kalendārā gada gados jaunais lauksaimnieks vai lauksaimnieki Regulas Nr. 639/2014 49. panta 1.punkta “b” apakšpunktā minēto reālo un ilgstošo kontroli veic vienpersonīgi. Ir pieņemts lēmums izmantot šo brīvību un ieviest vienpersonisku kontroli. Noteikumu projekta punktam ir regulas normas skaidrojošs raksturs, kādos gadījumos uzskatāms, ka ir reāla un ilgstoša kontrole.Regulas Nr. 639/2014 49. panta 1.a punkta trešā daļa paredz rīcības brīvību nolemt, vai tās pieprasa vai nepieprasa to, lai gados jaunie lauksaimnieki vienpersonīgi kontrolētu tādas juridiskās personas vai fizisko personu grupas, kas maksājumu jau ir saņēmušas pirms 2017. gada. Ir pieņemts lēmums izmantot šo brīvību un ieviest atkāpi.Regulas Nr. 639/2014 49. panta 2.punkts nosaka, cik ilgi var maksāt atbalstu. Noteikumu projekta punktam ir regulu normu skaidrojošs raksturs, ņemot vērā skaidrojumus Eiropas Komisijas vēstulēs dalībvalstīm.Regulas Nr 639/2014 53. panta 2. un 3. punktā noteikts, kurus kritērijus var izmantot, nosakot brīvprātīgi saistītā atbalsta saņemšanas nosacījumus. Ar noteikumu projektu tiek precizēti atbalsta saņemšanas kritēriji.Regulas Nr. 1307/2013 9. panta 2. punkta otrās rindkopas “b”  un “c” apakšpunktos ir paredzēta iespēja dalībvalstīm noteikt savu izvēli par to, kādi pierādījumi ir jāiesniedz, ja persona, kas darbojas kādā no tām nozarēm, kurās netiek piešķirti tiešie maksājumi, tomēr veic lauksaimniecisko darbību, tāpēc noteikumu projekta 45.punktā ir ietverta aktīva lauksaimnieka statusa pierādījuma deklarācija. Tā jāiesniedz personām, kas darbojas kādā no tām nozarēm, kurām netiek piešķirti tiešie maksājumi Noteikumu projekta punktam ir regulas normu skaidrojošs raksturs.Regulas Nr. 639/2014 12. panta 1. un 2. punktā noteikts, kā tiek noteikta atbalsta summa aktīvā lauksaimnieka definīcijas attiecināšanai. Noteikumu projekta punktam ir regulas normu skaidrojošs raksturs. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. |
| A | B | C |
| - | - | - |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts nosūtīts saskaņošanai lauksaimnieku sabiedriskajām organizācijām. Noteikumu projekts tika arī publicēts Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Pēc publicēšanas Zemkopības ministrijas tīmekļa vietnē ikvienam sabiedrības pārstāvim bija iespēja sniegt viedokli, iebildumus un priekšlikumus par sagatavoto noteikumu projektu. |
| 3. | Sabiedrības līdzdalības rezultāti | Visi lauksaimnieku sabiedrisko organizāciju sniegtie priekšlikumi tiek izvērtēti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests, Valsts augu aizsardzības dienests un Lauksaimniecības datu centrs  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav. |

Anotācijas IV sadaļa –  projekts šo jomu neskar.

Zemkopības ministra p.i D.Reizniece-Ozola

Zemkopības ministrijas valsts sekretārs D. Lucaua

Orlovskis 67027370

andris.orlovskis@zm.gov.lv